open-index/open-wikipedia-markdown huggingface dataset:
கே. சாரங்கபாணி

**கே. சாரங்கபாணி** (1904-1984) என அழைக்கப்படும் **கும்பகோணம் சாரங்கபாணி** ஒரு தமிழ்த் திரைப்பட நடிகர் ஆவார். பெரும்பாலும் நகைச்சுவை நடிகராகவே நடித்த இவர், ஒரு சில திரைப்படங்களில் கதாநாயகனாகவும் நடித்துள்ளார்.

## நடித்த திரைப்படங்கள்

# ரம்பையின் காதல் (1939)
# சகுந்தலை 
# பக்த ராம்தாஸ்‎ 
# என் மனைவி‎
# காரைக்கால் அம்மையார் (1943)
# ஜாதகம்
# மனிதனும் மிருகமும்‎ 
# கற்கோட்டை
# விளையாட்டு பொம்மை‎ 
# பொன்வயல்
# சாவித்திரி
# தில்லானா மோகனாம்பாள்‎ 
# ஏகம்பவாணன்‎ 
# நாம் இருவர்‎ 
# பக்த ஜனா‎
# வேதாள உலகம்‎ 
# கன்னியின் காதலி‎ 
# வாழ்க்கை
# சந்திரிகா
# இதய கீதம்‎ 
# அந்தமான் கைதி‎
# திருவாழத்தான்‎
# பூம்பாவை
# பரஞ்சோதி
# வேணுகானம்‎ 
# துகாராம் 
# சாந்த சக்குபாய்‎ 
# வஞ்சம்‎ 
# வாழப்பிறந்தவள்‎
# மேனகா 
# ஒன்றே குலம்‎ 
# கோகிலவாணி 
# சதாரம்‎ 
# நான் பெற்ற செல்வம்‎ 
# பிரேம பாசம்‎ 
# நல்ல இடத்து சம்பந்தம்‎ 
# தாயைப்போல பிள்ளை நூலைப்போல சேலை‎ 
# ராஜாமலைய சிம்மன்‎ 
# வாழ்க்கை ஒப்பந்தம் 
# குழந்தைகள் கண்ட குடியரசு‎
# தெய்வப்பிறவி‎
# பெற்றவள் கண்ட பெரு வாழ்வு‎
# ‎ராஜாம்பாள் 
# தங்கமலை ரகசியம்‎

## மேற்கோள்கள்

## வெளி இணைப்புகள்
* [[ஐ.எம்.டி.பி இணையத்தளம்|இணைய திரைப்பட தரவு தளத்தில்] கே. சாரங்கபாணி குறித்து]
* In the big league
* On a roll

பகுப்பு:1904 பிறப்புகள்
பகுப்பு:1984 இறப்புகள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்த் திரைப்பட நகைச்சுவை நடிகர்கள்
பகுப்பு:தஞ்சாவூர் மாவட்ட நடிகர்கள்
பாசிம் யூசெப்

**பாசிம் ராஃபற் முகமட் யூசெப்** () ஒர் எகிப்திய அங்கத நகைச்சுவையாளர், மருத்துவர், தொலைக்காட்சி தொகுப்பாளர்.  இவரது அரசியல் அங்கததுக்காக பெரிதும் அறியப்படுகிறார்.  எகிப்தின் புதிய அரசை விமர்சித்த இவரது அங்கத தொலைக்காட்சி நிகழ்ச்சிக்காக இவர் கைது செய்யப்பட்டும், இவர் மீது பல குற்றச்சாட்டுக்களுடன் வழக்குகளும் தொடரப்பட்டுள்ளன.  2011 எகிப்திய புரட்சியின் பின் எகிப்தில் மக்களாட்சிக்கும் கருத்து வெளிப்பாட்டுச் சுதந்திரத்துக்கும் ஒரு குறியீடாக இவர் பலரால் குறிப்பிடப்பட்டுள்ளார்.  2013 இன் உலகின் நூறு செல்வாக்கு மிக்க மனிதர்களில் ஒருவராக ரைம் இதழால் அடையாளப்படுத்தப்பட்டுள்ளார்.

இவர் அமெரிக்க அங்கத நகைச்சுவையாளர் யோன் சுருவாட்டுடன் ஒப்பிடப்படுகிறார்.  யோன் சுருவாட்டின் நிகழ்ச்சி தனக்கு ஒர் ஊக்கியாக இருந்தாக இவர் கூறியுள்ளார்.

## மேற்கோள்கள்


பகுப்பு:எகிப்திய நகைச்சுவையாளர்கள்
பகுப்பு:நகைச்சுவையாளர்கள்
பகுப்பு:எகிப்திய மருத்துவர்கள்
பகுப்பு:1974 பிறப்புகள்
பகுப்பு:வாழும் மக்கள்
அலா அப்துல் பத்தாஹ்

**அலா அப்துல் பத்தாஹ்** (*Alaa Abd El-Fattah*, ) ஒர் எகிப்திய மனித உரிமைகள் செயற்பாட்டாளர், வலைப்பதிவாளர், நிரலாளர். இவர் உள்ளடக்கத்தை தணிக்கை செய்யாத எகிப்திய வலைப்பதிவு திரட்டிகளை உருவாக்கியதற்காக அறியப்படுகிறார். இவர் பல்வேறு மென்பொருட்களின் அரபுமொழிப் பதிப்புக்களுக்கும் பங்களித்துள்ளார்.

## மேற்கோள்கள்


பகுப்பு:எகிப்தியர்கள்
பகுப்பு:எகிப்திய மனித உரிமைச் செயற்பாட்டாளர்கள்
பகுப்பு:வலைப்பதிவர்கள்
பகுப்பு:1981 பிறப்புகள்
பகுப்பு:வாழும் மக்கள்
கத்தாழை

**கத்தாழை** தமிழ்நாடு மாநிலத்தின் கடலூர் மாவட்டத்தில் மேல்புவனகிரி வட்டத்தில் உள்ள ஒரு ஊர் ஆகும்.

கத்தாழை மேல்புவனகிரியில் இருந்து 12.6 கி.மீ. தொலைவில் உள்ளது. கடலூரில் இருந்து இருந்து 44.5 கி.மீ. தொலைவில் அமைந்துள்ளது. சென்னையில் இருந்து 194 கி.மீ. தொலைவில் அமைந்துள்ளது.
இதைச் சுற்றியுள்ள ஊர்கள் மும்முடிசோழகன் (.6 கி.மீ.), மேல்பாதி (4 கி.மீ.), சிறுவரப்பூர் (4.3 கி.மீ.),கி.மீ.), கம்மாபுரம்(5.1 கி.மீ.), மேல்புவனகிரி (12.6 கி.மீ.), விருத்தாச்சலம் (17 கி.மீ.), குறிஞ்சிப்பாடி (18.4 கி.மீ.) ஆகியவை

பகுப்பு:கடலூர் மாவட்டத்திலுள்ள ஊர்களும் நகரங்களும்
மாநிலக் கல்லூரி

**மாநிலக் கல்லூரி** என்பது பின்வருவனவற்றுள் ஒன்றைக் குறிக்கலாம்.
* மாநிலக் கல்லூரி, சென்னை
* மாநிலப் பல்கலைக்கழகம், கொல்கத்தா
* மாநிலக் கல்லூரி, பெங்களூரு

பகுப்பு:பக்கவழி நெறிப்படுத்தல்
பகுப்பு:பல்கலைக்கழகங்களும் கல்லூரிகளும்
சீமன் விளைவு

**சீமன் விளைவு** (*Zeeman effect*) என்பது ஒளிமூலம் ஒரு காந்தப்புலத்தில் உள்ள போது நிறமாலைக் கோடுகள் (Spectral lines) பலவாகப் பிரிந்து தோற்றமளிக்கும் விளைவாகும். இவ்விளைவு முதலில் பீட்டர் சீமன் எனும் டச்சு இயற்பியலாளரால் 1896-ல் கண்டுபிடிக்கப்பட்டது. இதன் துணையுடன் மிக முக்கியமான நிறமாலை பற்றிய ஆய்விற்கான செய்திகள் கிடைக்கின்றன. மேலும் இலத்திரன்களின் மின்னூட்டத்திற்கும் நிறைக்கும் உள்ள விகிதத்தினை (Charge to mass ratio) கணிக்க முடியும். அதன் காந்த சுழல்திறனை (Magnetic moment) மிகத் துல்லியமாகத் தெரிந்து கொள்ள முடியும்.

## மேற்கோள்கள்

பகுப்பு:நிறமாலையியல்
பகுப்பு:குவாண்டம் இயங்கியல்
கசுடா சியம்ப்ரே, கொமண்டெடே

***கசுடா சியம்ப்ரே, கொமண்டெடே*** அல்லது ***கசுடா சியம்ப்ரே*** (*ஹஸ்டா சியம்ப்ரே*, எசுப்பானியம்: Hasta Siempre, Comandante), என்பது 1965ல் கூப இசையமைப்பாளர் கார்லோசு பவுலோவினால் எழுதப்பட்ட எசுப்பானிய பாடல் ஆகும். காங்கோவில் புரட்சியை ஏற்படுத்தும் முயற்சியில் கூபாவை விட்டு சேகுவேரா வேளியேறியபோது, அவர் விட்டுச் சென்ற கடிதத்திற்கு பதில் கொடுக்கும் வன்னம் இதன் பாடல் வரிகள் அமைக்கப்பட்டுள்ளன. மேலும் கூப புரட்சியில் சேகுவேராவின் பங்கையும், அவரது வீரத்தையும் இந்த பாடல் நினைவுகூறுகின்றது. பாடலின் தலைப்பு அவரின் புகழ் பெற்ற வாக்கியமான *"¡Hasta la Victoria Siempre!"* என்பதில் இருந்து எடுத்தாளப்பட்டுள்ளது.

சேவின் மறைவுக்கு பிறகு, இந்த பாடல் மிகவும் புகழ் பெற்றது. சேகுவேராவின் இசை அடையாளமாகவே மாறிய இந்த பாடல் இதுவரை 200க்கும் மேலான கலைஞர்களால் மீளாக்கம் செய்யப்பட்டுள்ளது.

## மேற்கோள்கள்

## வெளி இணைப்புகள்

*பாடலின் எசுப்பானிய மற்றும் ஆங்கில வடிவம்]
*performed live by Nathalie Cardone
*performed live by Silvio Rodríguez

பகுப்பு:எசுப்பானிய இசை
அனேடா வானூர்தி நிலையம்

, பொதுவாக  அல்லது  ,  சப்பானின் தோக்கியோ பெருநகரப் பகுதியில் அமைந்துள்ள இரண்டு முதன்மை வானூர்தி நிலையங்களில் ஒன்றாகும். இது தோக்கியோவின் ஓட்டா பகுதியில் தோக்கியோ தொடர்வண்டி நிலையத்திலிருந்து தெற்கே  தொலைவில் அமைந்துள்ளது.

தோக்கியோவின் அனைத்து உள்ளூர் பறப்புகளும் அனேடா நிலையத்தில் இருந்தும் பெரும்பான்மையான பன்னாட்டு பறப்புக்களை நரிட்டா பன்னாட்டு வானூர்தி நிலையத்தில் இருந்தும் இயக்கப்படுகின்றன. 2010ஆம் ஆண்டில் அனேடாவில் நான்காவது ஓடுபாதை அமைக்கப்பட்ட போது,  ஓர் தனிப்பட்ட பன்னாட்டு முனையமும் திறக்கப்பட்டது. இதன்பின்னர் அனேடாவிலிருந்து இயங்கும் பன்னாட்டுச் சேவைகளில் பெரும் முன்னேற்றம் ஏற்பட்டது.  இதற்கு முன்னதாக இங்கிருந்து சியோல், சாங்காய், ஹொங்கொங் மற்றும் தாய்பெய்யிற்கு மட்டுமே ஒப்பந்த அடிப்படையிலான வான்பயணங்கள் மேற்கொள்ளப்பட்டிருந்தன.   சப்பானிய அரசு அனேடா வானூர்தி நிலையத்தின் பன்னாட்டு பங்கை மேலும்  விரிவுபடுத்தத் திட்டமிட்டுள்ளனர்.

2012ஆம் ஆண்டில்  66,795,178 பயணியர் பயன்படுத்தி உள்ளனர். பயணிகள் போக்குவரத்தில் இது ஆசியாவில் இரண்டாவதாகவும் அட்லான்டாவின் ஹார்ட்ஸ்ஃபீல்ட்-ஜாக்சன் அட்லான்டா பன்னாட்டு விமான நிலையம், பெய்ஜிங் தலைநகர் பன்னாட்டு விமான நிலையம் மற்றும் இலண்டன் ஹீத்ரோ வானூர்தி நிலையங்களை அடுத்து உலகில் நான்காவதாகவும் உள்ளது. அனேடாவும் நரிட்டாவும் இணைந்த தோக்கியோவின் நகரமைப்பு வானூர்தி நிலையப் போக்குவரத்து இலண்டன், நியூயார்க் நகரங்களை அடுத்து  உலகின் மூன்றாவது நிலையில் உள்ளது. 

சப்பானின் இரண்டு பெரிய வான்வழிப் போக்குவரத்து நிறுவனங்களான  சப்பான் ஏர்லைன்ஸ் (முனையம் 1) மற்றும் ஆல் நிப்பான் ஏர்வேஸ் (முனையம் 2), ஆகியவற்றின் அடித்தளமாக அனேடா நிலையம் உள்ளது. 

திசம்பர் 2009இல் போர்பசுடிராவெல்லர்.கொம் அனேடா வானூர்தி நிலையத்தை உலகிலேயே மிகவும் நேர ஒழுங்குள்ள வானூர்தி நிலையமாக  மதிப்பிட்டுள்ளது. புறப்படும் சேவைகள்  94.3% சரியான நேரத்திலும் வந்துசேரும் சேவைகள் 88.6% சரியான நேரத்திலும் இயங்கின.

## மேற்சான்றுகள்

## வெளி இணைப்புகள்

* Tokyo International Airport Homepage 
* Haneda Airport Terminal Portal Site 
* openNav: HND / RJTT charts
* Tokyo International Air Terminal Corporation 

பகுப்பு:சப்பான் வானூர்தி நிலையங்கள்
இயக்கச் சமன்பாடுகள்

இயற்பியலில், **இயக்கச் சமன்பாடுகள்** (*equations of motion*) எனப்படுபவை திசைவேக வளர்ச்சியுடன் நகரும் அல்லது இயங்கும் ஒரு பொருளின் நிலையினை நேரம் சார்பாக விளக்கும் சமன்பாடுகளாகும்.

U  என்பதை தொடக்கத் திசைவேகமாகவும், V  என்பதை கடைசித் திசைவேகமாகவும், t  என்பதை இந்த திசைவேக மாற்றம் நிகழ தேவையான கால அளவு வினாடிகளிலும், a என்பது வேகவளர்ச்சி அல்லது வேகத்தளர்ச்சி என்றும், S  என்பது  இந்த t என்கிற கால அளவில் நகர்ந்த தூரம் என்றும் கொண்டால்

:V= U+ at
:S= Ut+ ½ at²
:V²= U² +2as.

ஆகியவைகளே இயக்கச் சமன்பாடுகள் ஆகும்.

## மேற்கோள்கள்

பகுப்பு:இயற்பியல் விதிகள்
பகுப்பு:இயக்கவியல்
விசையிணை

**விசையிணை** அல்லது **இணைவிசை** அல்லது **இரட்டை** (Couple ) என்பது சமமான ஆனால் ஒன்றிற்கொன்று எதிர்திசைகளில் செயல்படும் இரு இணையான விசைகள் ஆகும். இவை யாதேனும் ஒரு பொருளில் தாக்கும் எதிரெதிர் திசைகளும் சம பருமனும் கொண்ட சமாந்தரமான  இரு விசைகள் ஆகும். இரட்டையின் சுழல்திறன் (Moment) இவ்விரு விசையில் ஒன்றினை அவ்விரு விசைகளுக்கு இடையேயுள்ள செங்குத்து தூரத்தால் பெருக்கி வரும் பெருக்குத் தொகைக்குச் சமமாகும்.

            F  
            ↑—————d————↓
                      F

          M = F × d.  அலகு- நியூட்டன் மீட்டராகும்.

## மேற்கோள்கள்

பகுப்பு:விசை
பகுப்பு:இயற்பியல்
வெர்ஜின் குழுமம்

**வெர்ஜின் குழுமம் லிமிடெட்** (*Virgin Group Ltd*)  ஓர் பிரித்தானிய பல நாட்டு  வகைக்குறியிடப்பட்ட துணிகர மூலதன நிறுவனத் திரள் ஆகும். இது வணிகப் பெருந்தகை  ரிச்சர்டு பிரான்சனால் நிறுவப்பட்டது. இக்குழுமத்தின் கருவ வணிகத்துறைகளாக பயணச்சேவைகள், மனமகிழ் சேவைகள் மற்றும் வாழ்வாங்கு பாணி பொருட்களும் சேவைகளும் உள்ளன. உலகளவில் 400 நிறுவனங்கள் இக்குழுமத்தில் அடங்கியுள்ளன. 

பிரித்தானிய வணிகத்துறை பதிவுகளின்படி இது ஓர் சார்புவைப்பு நிறுவனமாக 1989இல் பதியப்பட்டுள்ளது. ஆனால் இதன் வணிக மற்றும் விற்பனை செயல்பாடுகள் 1970களிலேயே இருந்துள்ளது. செப்டம்பர் 2008இல் இதன் நிகர சொத்துமதிப்பு £5.01 பில்லியனாக இருந்தது.

## மேற்சான்றுகள்

## வெளி இணைப்புகள்
* 

பகுப்பு:பன்னாட்டு வணிக நிறுவனங்கள்
பகுப்பு:பிரித்தானிய வணிக நிறுவனங்கள்
கண்டரமாணிக்கம்

**கண்டரமாணிக்கம்** (Kandaramanickam) என்பது இந்திய மாநிலமான தமிழ்நாட்டின்  சிவகங்கை மாவட்டம்,  திருப்பத்தூர் வட்டம், கல்லல்  ஊராட்சி ஒன்றியத்தில் உள்ள ஓர் ஊர் ஆகும். 

## இவ்வூரின் சிறப்பு
கண்டரமாணிக்கம் வண்புகழ் நாராயணர் கோயில் சிறப்பு பெற்றது. கண்ணார கண்டேன் மாணிக்கத்தை என்பதன் சுருக்கமே கண்டர மாணிக்கம் என்றாயிற்று. மாணிக்கநாச்சியம்மன் கோயில், மஞ்சுவிரட்டு  ஆகியனவும் இங்கு முக்கியமானவை.

## மேற்கோள்கள்


## வெளி இணைப்புகள்
* விக்கிமேப்பியாவில்  கண்டரமாணிக்கம் அமைவிடம்

பகுப்பு:சிவகங்கை மாவட்டத்திலுள்ள கிராமங்கள்
சமநிலையாக்கி

thumb|250px
எந்த ஒரு விசை பலவிசைகளுடன் செயல்பட்டு, ஒரு புள்ளியைச் சமநிலைக்குக் கொண்டு வருகிறதோ அந்த விசை **சமநிலையாக்கி** (Equilibrant) எனப்படும். ஒன்றுக்கு மேற்பட்ட விசைகளைத் திசையன் முறையில் கூட்டும் போது தொகுபயன் விசை (அல்லது விளைவு விசை) கிடைக்கிறது. தொகுபயன் விசையும் (Resultant) சமநிலையாக்கியும் ஒன்றுக்கொன்று  சமமாகவும் எதிரெதிர் திசையிலும்  செயல்படுகின்றன.

## கணிப்பு
ஒரு தொகுதி விசைகளின் (F1, F2, ....) சமநிலையாக்கி (FE) அவ்விசைகளின் தொகுபயன் விசைக்குச் (FR) சமனும் எதிரும் என்பதால் தொகுபயன் விசையைக் கணிப்பதன் மூலம் சமநிலையாக்கி விசையைக் கண்டறியலாம்.

விசைகள் ஒன்றுக்கொன்று இணையாக இருக்கும் நிலையில், அவை ஒரே திசையிலா, எதிரெதிர்த் திசையிலா உள்ளது என்பதைப் பொறுத்து அவற்றை வெறுமனே கூட்டுவதன் மூலம் அல்லது கழிப்பதன் மூலம் தொகுபயன் விசையைக் கண்டறியலாம்.

:\mathbf{F}_1 + \mathbf{F}_2 = \mathbf{F}_R = \mathbf{F}_E  (எதிர்த்திசை)

அதேவேளை விசைகள் ஒன்றுக்கொன்று செங்குத்தாக இருக்கும்போது அதைக் கணிப்பதற்கான சமன்பாடுகள் பின்வருமாறு:

## வெளியிணைப்புகள்
* Equilibrium

பகுப்பு:விசை
பகுப்பு:விசைகள்
இரு நிலை பெட்டி

**இரு நிலை பெட்டி** (Bilevel rail car/ double-decker coach) அல்லது இரட்டை அடுக்கு பெட்டி என்ற இது இரு நிலைகளில் பயணிகளை இடம் அமர்த்த வசதியுள்ள தொடருந்துப் பெட்டி ஆகும். இதன் மூலம், ஒரு பெட்டியில் 57% பயணிகளை கூடுதலாக இடம் அமர்த்த முடியும்.

## இந்தியாவில்
இந்தியாவில்  மும்பை - சூரத்  இடையே இந்திய இரயில்வே நிறுவனம் 1970 ல் இரட்டை அடுக்கு தொடருந்து துவக்கப்பட்டது. நவீன சொகுசு தொடருந்து சென்னை - பெங்களூரு இடையே ஏப்ரல் 25 2013 முதல் இயக்கப்படுகின்றது.

## மேற்கோள்கள்

பகுப்பு:இரு நிலை தண்டவாள ஊர்திகள்
வினைமுற்று

தமிழில் வினைச்சொற்கள் முற்றாகவும் எச்சமாகவும் வரும். எச்சமானது பெயரெச்சமாகவோ, வினையெச்சமாகவோ இருக்கும். முற்றோ, எச்சமோ எதுவாயினும் காலம் காட்டும். காலம் காட்டாத வினைப்பகுதியோடு இணைந்து நிற்கும் தொடரை வினைத்தொகை என்பர்.

## வகை
தமிழில் வினைமுற்றுகள் நான்கு வகையில் அமையும். தெரிநிலை வினைமுற்று, குறிப்பு வினைமுற்று, ஏவல் வினைமுற்று,வியங்கோள் வினைமுற்று என்பன அவை.

### தெரிநிலை வினைமுற்று:
ஒரு வினை (செயல்) முற்றுப் பெற்ற சொல்லாயின் அது வினைமுற்று. (எடுத்துக்காட்டு) அவன் **கற்றான்**. அவள் **நின்றாள்**. அவர் **சென்றார்**. அது **வந்தது**. அவை **வந்தன**. - என்பனவற்றில் தடித்த எழுத்துகளில் காட்டப்பட்டுள்ளவை ஐம்பால் தெரிநிலை வினைமுற்றுகள்

### குறிப்பு வினைமுற்று:
அவன் **நல்லன்**. அவள் **நல்லள்**. அவர் (அவர்கள்) **நல்லர்**. அது **நன்று**. அவை **நல்ல**. - என்பனவற்றில் தடித்த எழுத்துகளில் காட்டப்பட்டுள்ளவை ஐம்பால் குறிப்பு வினைமுற்றுகள்.

## அடிக்குறிப்பு

## வெளி இணைப்புகள்

இவை.(**[http://www.dinamani.com/edition/Story.aspx?SectionName=Kadhir&artid=403312&SectionID=146&MainSectionID=146&SEO=&Title=%E0%AE%AE%E0%AF%8A%E0%AE%B4%E0%AE%BF%E0%AE%AA%E0%AF%8D%20%E0%AE%AA%E0%AE%AF%E0%AE%BF%E0%AE%B1%E0%AF%8D%E0%AE%9A%E0%AE%BF%20-%2034:%20%E0%AE%AA%E0%AE%BF%E0%AE%B4%E0%AF%88%E0%AE%AF%E0%AE%BF%E0%AE%A9%E0%AF%8D%E0%AE%B1%E0%AE%BF%E0%AE%A4%E0%AF%8D%20%E0%AE%A4%E0%AE%AE%E0%AE%BF%E0%AE%B4%E0%AF%8D%20%E0%AE%AA%E0%AF%87%E0%AE%9A%E0%AF%81%E0%AE%B5%E0%AF%8B%E0%AE%AE%E0%AF%8D-%20%E0%AE%8E%E0%AE%B4%E0%AF%81%E0%AE%A4%E0%AF%81%E0%AE%B5%E0%AF%8B%E0%AE%AE%E0%AF%8D! பிழையின்றித் தமிழ் பேசுவோம்- எழுதுவோம்!, கவிக்கோ ஞானச்செல்வன், தினமணிக்கதிர், 10 ஏப்ரல் 2011 ]**)

பகுப்பு:சொல்லிலக்கணம்
ரியா சக்ரபோர்த்தி

**ரியா சக்ரபோர்த்தி** என்பவர் ஓர் இந்தியத் திரைப்பட நடிகை. இவர்  அழகியும் தொலைக்காட்சித் தொகுப்பாளினியும் ஆவார்.

## திரைப்படங்கள்

## குறிப்புகள்

## வெளிப்புற இணைப்புகள்

* 
* 
*
*
*

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:தெலுங்குத் திரைப்பட நடிகைகள்
சாவார் உள் மாவட்டம்

**சாவார் ** (*Savar*, ) வங்காளதேசத்தில்  தாக்கா கோட்டத்தில் தாக்கா மாவட்டத்தில் உள்ள ஓர் உள் மாவட்டம் ஆகும்.  இது டாக்கா நகரத்திலிருந்து  வடமேற்கே ஏறத்தாழ 24&nbsp;கி.மீ. தொலைவில்  அமைந்துள்ளது. இங்கு அமைக்கப்பட்டுள்ள  வங்காளதேச விடுதலைப் போர் தியாகிகளுக்கான நினைவுச் சின்னம், *ஜாதியோ இசுமிருதி* சௌதோ மிகவும் புகழ்பெற்றது.

## மேற்கோள்கள்

பகுப்பு:வங்காளதேசம்
பகுப்பு:புவியியல் தொடர்பான குறுங்கட்டுரைகள்
பிராசாத நூல்கள்

இந்து சமயத்தில், **பிராசாத நூல்கள்** இறைவனின் இருக்கை நிலைகளை மனத்தில் கொண்டு அவனை அடைவதற்கு உரிய நெறிகளைக்  காட்டுகின்றன. பிராசாதம் என்னும் சொல் இறைவனின் கோலத்தைக் குறிக்கும். இது கலைக்கோலம். இதனை **யோகமுத்திரை** எனவும் கூறுவர். இந்த யோகமுத்திரைக் கலையை யோகநெறி எனவும் கூறுவர். இது ஓர் அகநெறி. மனப்பக்குவம். மனப்பயிற்சியும் ஆம். தத்துவப் பிரகாசம் என்னும் நூலில் இது விளக்கமாகக் கூறப்பட்டுள்ளது.

இக்காலத்தில் இறைவனின் கோலமான திருநீறு போன்ற பொருள்களையும், இறைவனுக்குப் படையல் செய்த பொருள்களையும் குறிக்கும் வகையில் ‘பிரசாதம்’ என்னும் சொல்லைப் பயன்படுத்திவருகின்றனர். **பிராசாதம் வேறு. பிரசாதம் வேறு.**

திருமந்திரம்  பிராசாதத்தை ‘மேதாதி ஈரெட்டு’ என்று குறிப்பிடுகிறது.

கோபப் பிரசாதம்  என்னும் நூல் நூலாசிரியரின் சினக்கோலத்தை விரித்துரைக்கிறது.

அடுத்து இறைவனை அடைவதற்கு உரிய பிரசாதத்தை  விளக்கும் நூல்கள் தோன்றின.
##### பிராசாதம் - விளக்கம்
உணவுப் பொருள்களைச் சாத(க)ம் செய்து உண்கிறோம். அதுபோல பிராண வாயுவைச் சாத(க)ம் செய்து உடலுக்கு வலிமையாக்கிக்கொள்வது 'யோகப் பிராசாதம்'

இறைவனை அடைவதற்கு உரிய வழிகள் இந்து மதத்தில் பலவாறாகச் சொல்லப்பட்டுள்ளன. அவற்றுள் சைவ சித்தாந்தம் சரியை, கிரியை, யோகம், ஞானம் என்னும் நான்கு நெறிகளைக் காட்டுகிறது. 13 ஆம் நூற்றாண்டில் தோன்றிய சிவஞான சித்தியாரரை வழிமொழிந்து பல நூல்கள் இவற்றை விளக்குகின்றன. அவை இவற்றின் ஒரு பகுதியாகிய யோகத்தை மட்டும் **பிராசாதம்** என்னும் பெயரில் விளக்குகின்றன.

சிவஞான சித்தியார் யோகத்தை 'சகமார்க்கம்' எனக் கூறுகிறது. இது புலனை ஒடுக்கும் நெறி. இதனை அட்டாங்க யோகம் என்பர். இதனைப் பதஞ்சலியின் யோகம் எனச் சைவ சித்தாந்தம் கருதுவதில்லை. இறைவனை அடைவதற்கு உரிய படிகளாகவே கொள்கின்றன.

சைவத்தில் சொல்லப்படுவது **பிராசாத யோகம்**. இது 16 கலை உறுப்புகளைக் கொண்டது.

மேதை
அருக்கீசம்
விடகலை
விந்து
அர்த்தசந்திரன்
நிரோதினி
நாதம்
நாதாந்தம்
சத்தி
வியாபினை
வியோமரூபினி
அனந்தை
அனாதை
அனாசிருதை
சமனை
உன்மனை

##### பிராசாத நூல்கள்

##### சில பிராசாத இருக்கைநிலைகளைக் காட்டும் படங்கள்

File:Urdhva tandava.png|சிவன் ஆடற்கோலம்
File:Nswag, india del sud, tamil nadu, periodo chola (850-1150), ardhanarishvara.JPG|சிவனின் எழில்நிலை
File:Dakshinamurti at V&A.jpg|சிவன் தெற்கு நோக்கிய 'தென்னன்' இருக்கை
File:Tamil nadu, kali, xiv-xv sec.JPG|காளியின் இருக்கை
File:1 Shiva statue.jpg|சிவனின் சித்தயோகம்


## அடிக்குறிப்பு

பகுப்பு:இந்து சமய நூல்கள்
பகுப்பு:தமிழ் நூற்பட்டியல்கள்
லேடீஸ் அண்டு ஜென்டில்மேன்

இந்த பெயரில்  உள்ள கட்டுரைகள் கீழே தரப்பட்டுள்ளன.
*லேடீஸ் அண்டு ஜென்டில்மேன் (2013 திரைப்படம்), மலையாளத் திரைப்படம்
*லேடீஸ் அண்டு ஜென்டில்மேன் (இந்தித் திரைப்படம்), இந்தித் திரைப்படம்
சித்திக் (இயக்குநர்)

**சித்திக்** என்பவர் மலையாளத் திரைப்பட  இயக்குநரும், திரைக்கதை எழுத்தாளரும் ஆவார்.

## தனிப்பட்ட வாழ்க்கை
சித்திக் இசுமாயில் 25 மார்சு 1956 அன்று கொச்சியில் இசுமாயில்"ஹாஜி மற்றும் ஜைனாபா ஆகியோருக்குப் பிறந்தார். இவர் சஜிதா என்பவரை 6 மே 1984 இல் திருமணம் செய்து கொண்டார்.இந்த தம்பதியருக்கு சுமயா, சாரா, சுகூன் என்ற மூன்று மகள்கள் உள்ளனர்.

## தொழில்
சித்திக் ஆரம்ப காலத்தில் பாசில் என்பருக்கு உதவி இயக்குநராக பணிபுரிந்தார். சித்திக் ஆரம்ப காலத்தில் லால் என்பவருடன் இணைந்து பணியாற்றினார். சித்திக்கின் திரைப்படங்கள் அனைத்தும் நகைச்சுவை வகையில் உள்ளன. தமிழில் சித்திக் இயக்கிய திரைப்படங்கள் பெரும்பாலும் அவரது மலையாளத் திரைப்படங்களின் மொழிமாற்றம் செய்தவை ஆகும்.

## திரைப்படங்கள்
* ப்ரெண்ட்ஸ்
* பாடிகார்டு (2010 திரைப்படம்)
* லேடீஸ் அண்டு ஜென்டில்மேன் (மலையாளத் திரைப்படம்)
* எங்கள் அண்ணா (திரைப்படம்)
* காவலன்

## மேற்கோள்

## வெளியிணைப்புகள்
*

பகுப்பு:1960 பிறப்புகள்
பகுப்பு:2023 இறப்புகள்
பகுப்பு:மலையாளத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்
லேடீஸ் அண்டு ஜென்டில்மேன் (மலையாளத் திரைப்படம்)

**லேடீஸ் அண்டு ஜென்டில்மேன்** என்பது 2013 ஆம் ஆண்டு வெளியான மலையாளத் திரைப்படம். இதை சித்திக் இயக்கியுள்ளார். மோகன்லால், மீரா ஜாஸ்மீன், பத்மபிரியா ஆகியோர் முன்னணி வேடங்களில் நடித்துள்ளனர். முக்கியக் காட்சிகள் கொச்சியிலும் துபாயிலும் படம் பிடிக்கப்பட்டன.

## நடிப்பு
* மோகன்லால் – சந்திரபோஸ்
* கிருஷ் ஜே. சத்தார் – சரத்
* மீரா ஜாஸ்மின் – அசுவதி
* மம்தா மோகன்தாஸ் – அனு
* பத்மப்பிரியா – ஜோதி
* மித்ரா குரியன் – சின்னு
* கலாபவன் ஷாஜோண் – மணி

## இணைப்புகள்
* 

பகுப்பு:2013 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
கொழும்புத் தமிழ்ச் சங்கம்

**கொழும்புத் தமிழ்ச் சங்கம்**, இலங்கையில் உள்ள கொழும்பு நகரில் உள்ள தமிழர் பண்பாட்டு அமைப்பு. இது 1942ல் தொடங்கப்பட்டது. ஏறத்தாழ ஐம்பதினாயிரம் தமிழ் நூல்களை உள்ளடக்கிய விசாலமான நூலகம் ஒன்று இங்கு அமைந்துள்ளது.

## வரலாறு
இலங்கையின் தலைநகர் கொழும்பில் வாழ்ந்த தமிழறிஞர்களும், தமிழ் ஆர்வலர்களும் 1924 இல் தமிழ் மக்கள் செறிந்து வாழ்ந்த வெள்ளவத்தையில் "திருக்குறட் பயிற்சிக் கழகம்" என்னும் அமைப்பை நிறுவினர். சுவாமி விபுலாநந்தர், சுவாமி சங்கரசுப்பிரமணியர், சச்சிதானந்தயோகி ஆகியோர் இம்முயற்சிக்கு ஆதரவு அளித்தனர். சேர் அருணாசலம் மகாதேவா காப்பாளராகவும், இ. தம்பிராசா தலைவராகவும், மு. வயிரவப்பிள்ளை செயலாளராகவும் பொறுப்பேற்றனர். இக்கழகத்தின் மாதாந்தக் கூட்டங்கள் தலைவரின் இல்லத்திலும், ஆண்டுக் கூட்டங்கள் வெள்ளவத்தை சம்மாங்கோட்டார் கோவிலிலும் நடைபெற்றன. இக்கழகம் திருக்குறள் வகுப்பை வாரம் தோறும் நடாத்தியும், சொற்பொழிவுகளை ஒழுங்கு செய்தும், 'கலைமகள்' எனும் ஆண்டுச் சஞ்சிகையையும் வெளியிட்டு வந்தது. 1936ம் ஆண்டின் பின் இக்கழகம் வலுவற்றுப் போயிற்று. எனினும் 1942 மார்ச் 22ம் திகதி "கொழும்புத் தமிழர் முன்னேற்றக் கழகம்" எனும் சங்கம் நிறுவப்பட்டது. கொழும்புத் தமிழ்ச் சங்கத்தின் தோற்றம் இதுவேயாகும். இச்சங்கத்தின் நிறுவனத் தலைவராக முதலியார் சு. ச. பொன்னம்பலம் இருந்தார். சங்கத்தின் முதலாவது ஆண்டுப் பொதுக் கூட்டத்தில் இதன் பெயர் "கொழும்புத் தமிழ்க் கழகம்" எனப் பெயர் மாற்றம் பெற்றது. இதன் தலைவராக அ. சபாரத்தினம் இருந்தார். பின்னர் 1945 இல் இதன் பெயர் "கொழும்புத் தமிழ்ச் சங்கம்" ஆயிற்று.

கொழும்புத் தமிழ்ச்சங்க நூலகம் 50,000 இற்கும் அதிகமான தொகுதிகளைக் கொண்ட இலங்கையிலுள்ள மிகப்பெரிய தமிழ் நூலகங்களில் ஒன்றாகும். பழந்தமிழ் இலக்கியம் பற்றிய நூல்களையும், மிக அரிதான பதிப்புக்களையும் மட்டுமல்லாது சமற்கிருத மொழி நூல்களையும் ஆங்கில நூல்களையும் கொண்டுள்ளது.

## சங்கத் தலைவர்கள்
1942 முதல் தமிழ்ச் சங்கத்தின் தலைவர்களாக இருந்தோர் வருமாறு:
* சு. ச. பொன்னம்பலம் முதலியார், 1942
* அ. சபாரத்தினம், 1943-46
* க. அருணந்தி, 1947-52
* வே. அ. கந்தையா, 1953-54
* க. மதியாபரணம், 1955-56
* கா. பொ. இரத்தினம், 1957-59
* கோ. ஆழ்வாப்பிள்ளை, 1960-62
* மு. வைரவப்பிள்ளை, 1963-65
* க. அருளம்பலம், 1966-68
* கு. பாலசிங்கம், 1969-71
* எச். டபிள்யூ. தம்பையா, 19672-74
* மு. வைரவப்பிள்ளை, 1975-77
* க. செ. நடராசா, 1978-80
* பொ. சங்கரப்பிள்ளை, 1981-82
* து. தருமராசா, 1983-84
* நா. மாணிக்கஇடைக்காடர், 1985-85
* வ. மு. தியாகராசா, 1987-89
* செ. குணரத்தினம், 1990-?

## மேற்கோள்கள்

பகுப்பு:கொழும்பு
பகுப்பு:இலங்கைத் தமிழர் அமைப்புகள்
நரிட்டா பன்னாட்டு வானூர்தி நிலையம்

, அல்லது  **தோக்கியோ நரிட்டா வானூர்தி நிலையம்** சப்பானில் தோக்கியோ பெருநகரப் பகுதியில் அமைந்துள்ள முதன்மை பன்னாட்டு வானூர்தி நிலையம் ஆகும். இந்த வானூர்தி நிலையம் சிப்பா பிரிபெக்சரில் உள்ள நரிட்டா நகரில் தோக்கியோ தொடருந்து நிலையத்திலிருந்து கிழக்கே  தொலைவிலும் நரிட்டா தொடருந்து நிலையத்திலிருந்து கிழக்கு-தென்கிழக்கே  தொலைவிலும் அமைந்துள்ளது. 

thumbnail|left|200px|நரிட்டா நிலைய வான்கட்டுப்பாட்டுக் கோபுரம்
நரிட்டா நிலையம் சப்பானின் பெரும்பான்மையான பன்னாட்டு வான்பயணச் சேவைகளை  மேற்கொள்கிறது;  ஆசியாவிற்கும்  அமெரிக்காக்களுக்கும் இடையேயான வான் போக்குவரத்திற்கு முதன்மை இணைப்புப் பாலமாகவும் விளங்குகிறது. 2007ஆம் ஆண்டில் இந்த நிலையத்தை  35,478,146 பயணிகள் பயன்படுத்தி உள்ளனர். இது சப்பானின் இரண்டாவது போக்குவரத்து மிக்க வானூர்தி நிலையமாக விளங்குகிறது.சப்பானின் வான் சரக்கு மையங்களில் மிகவும் நெருக்கடி மிகுந்ததாக உள்ளது. உலகளவில் மிகுந்த வான் சரக்கு கொண்டு செல்லும் வானூர்தி நிலையங்களில் ஒன்பதாவதாக உள்ளது. சப்பானின் தேசிய வான்வழிப் போக்குவரத்து நிறுவனமான சப்பான் ஏர்லைன்ஸ், ஆல் நிப்பான் ஏர்வேஸ், நிப்பான் கார்கோ ஏர்லைன்ஸ், மற்றும் குறைந்த கட்டண வான்பயணச் சேவையாளர்களான  ஜெட்ஸ்டார் சப்பான் மற்றும் ஏர் ஆசியா சப்பான் நிறுவனங்களுக்கு பன்னாட்டு முனைய மையத்தளமாக விளங்குகிறது. மேலும் அமெரிக்க வான்வழிப் போக்குவரத்து நிறுவனங்களான  டெல்டா ஏர்லைன்ஸ் மற்றும் யுனைடெட் ஏர்லைன்சுக்கு ஆசியாவிற்கான முனைய மையமாக அமைந்துள்ளது.

## இதனையும் காண்க
* அனேடா வானூர்தி நிலையம் 
## மேற்சான்றுகள்

பகுப்பு:சப்பான் வானூர்தி நிலையங்கள்
பட்டி

பட்டி என்ற பெயரில் உள்ள கட்டுரைகள்:

*பட்டி (புராண மிருகம்).
*பட்டி (நில அளவை).
*பட்டி (தொழுவம்).
நந்தினி (புராண மிருகம்)

**நந்தினி** என்பது இந்து தொன்மவியலின் அடிப்படையில் தேவ லோகத்தில் வாழ்கின்ற பசுவான காமதேனுவின் மகளாவள். காமதேனுவிற்கு பட்டி என்ற மற்றொரு மகளும் உண்டு.

## நதியாக மாற்றிய சாபம்

பஞ்சத்திலிருந்து ஊரினை மீட்க ஜபாலி முனிவர் என்பவர் இந்திரனை நோக்கி யாகம் செய்தார். தேவலோகத்தில் வாழும் கேட்டதைத் தருகின்ற பசுவான காமதேனுவினால் பஞ்சம் அழியும் என்று, காமதேனுவினை பூமிக்கு அனுப்புமாறு வேண்டினார். காமதேனு வருணலோகம் சென்றிருந்ததால், அதன் மகளான நந்தினியை இந்திரன் பூலோகம் செல்லுமாறு பணித்தார்.

ஆனால் நந்தினி பூலோகத்திற்கு செல்ல மறுத்துவிட்டது. இந்திரன் பணித்தும், நந்தினி பூமிக்கு வர மறுத்தமையால், ஜபாலி கோபம் கொண்டு நதியாக மாறி பூலோகத்திற்கு வருமாறு சாபமிட்டார். அதனால் நந்தினி நதியாக மாறி பூமிக்கு வந்தார். 

மேலும் நாக வம்சத்தில் நந்தினி எனும் சக்தி நாகம் இருந்ததாகவும் அதவே அம்மனின் கிரீடத்தை அலங்கரிக்கும் வல்லமைக் கொண்டதாகவும் நாக புராணம் விவரிக்கிறது.மேலும் நாகங்களின் பூஜையில் நந்தினி வசிய பூஜை சிறப்பானதாகக் கருதப்படுகிறது.நாகதேவதைகளில் சக்தி வாய்ந்த தேவதையாகவும் நந்தினி விளங்குகிறது.

## கருவிநூல்
கட்டீல் தலபுராணம்

## காண்க
புராணம்

## ஆதாரம்


## வெளி இணைப்புகள்

பகுப்பு:இந்து புராணகால உயிரினங்கள்
லகாட் டத்து

**லகாட் டத்து** (மலாய்: *Lahad Datu*; ஆங்கிலம்: *Lahad Datu*; சீனம்: 拉哈达图) என்பது மலேசியா, சபா மாநிலம், தாவாவ் பிரிவு, லகாட் டத்து மாவட்டத்தில் உள்ள நகரம். இதுவே அந்த மாவட்டத்தின் தலைநகரமாகவும் இயங்குகிறது. சபா மாநிலத்தில், அண்மைய காலத்தில் அதிகமாக அறியப்பட்ட நகரங்களில் இதுவும் ஒன்றாகும்.

சபா மாநிலத்தின் தலைநகரமான கோத்தா கினபாலுவில் இருந்து 430 கி.மீ. தென் கிழக்கே இருக்கும் இந்த நகரில், இந்தோனேசியாவின் தாக்கத்தை அதிகமாகக் காண முடியும். 

இங்கு டூசுன் பூர்வீக இனத்தைச் சேர்ந்த மக்கள் மிகுதியாக வாழ்கின்றனர். லகாட் டத்துவின் சுற்றுப் பகுதிகளில் ஏராளமான கொக்கோ, செம்பனை எண்ணெய் தோட்டங்கள் உள்ளன. காட்டு மரங்கள் ஏற்றுமதிக்கு முக்கியத் துறைமுகமாகவும் விளங்குகிறது. உள்ளூர் பயணப் போக்குவரத்திற்காக இங்குள்ள லகாட் டத்து வானூர்தி நிலையம் (*Lahad Datu Airport*) செயல்படுகிறது.

## வரலாறு

லகாட் டத்துவில் நடைபெற்ற ஓர் அகழ்வாராய்ச்சியில் மிங் வம்சத்தின் (*Ming dynasty*) சீன மண்பாண்டங்கள் கண்டுபிடிக்கப்பட்டன. அந்த மண்பாண்டங்கள் மூலமாக, 15-ஆம் நூற்றாண்டில் இங்கு ஒரு குடியேற்றம் இருந்ததாக நம்பப்படுகிறது.

லாகாட் டத்துவின் கிழக்கே துங்கு (*Tunku*) எனும் பெயரில் ஒரு கிராமம் உள்ளது. இது 19-ஆம் நூற்றாண்டில் கடற்கொள்ளையர்களுக்கும்; மற்றும் அடிமை வியாபாரிகளுக்கும் புகலிடமாக விளங்கியது.

கி.பி 1408-இல் இடான் மொழி (*Idaan Language*) கையெழுத்துப் பிரதியின் அடிப்படையில், வடக்கு போர்னியோவில் இசுலாம் முதலில் இங்குதான் அறிமுகப் படுத்தப்பட்டதாக நம்பப் படுகிறது.

## வெளிநாட்டு போராளிகளின் ஊடுருவல்கள்

1985 செப்டம்பர் 23-ஆம் தேதி அண்டை நாடான பிலிப்பீன்சு நாட்டில் இருந்து 15- 20 ஆயுதம் ஏந்திய மோரோ கடல்கொள்ளையர்கள் *(Moro Pirates)* லகாட் டத்து நகரத்தில் தரையிறங்கி, குறைந்தது 21 பேரைக் கொன்றனர்; மேலும் 11 பேருக்கு காயங்கள் விளைவித்தனர்.

உள்ளூர் வங்கியில் இருந்து சுமார் $ 200,000; (அமெரிக்க டாலர்) மற்றும் மலேசியன் ஏர்லைன்சு நிறுவனத்தின் அலுவலகத்தில் இருந்து மற்றொரு $ 5,000 (அமெரிக்க டாலர்) கொள்ளையடித்துச் சென்றனர்.

### தண்டுவோ கிராமம்

2013 பிப்ரவரி 13-ஆம் தேதி, இந்த லகாட் டத்து பட்டணத்திற்கு அருகில் இருக்கும் தண்டுவோ (*Tanduo*) எனும் கிராமத்தை, சூலு சுல்தானகத்தைச் சேர்ந்தவர்கள் என்று கூறிக் கொண்ட சிலர் ஆக்கிரமித்துக் கொண்டனர். சூலு சுல்தானகத்தின் அரியணைக்கு உரிமை கோரும் சமாலுல் கிராம் III (*Jamalul Kiram III*) என்பவரால் அனுப்பப் பட்டனர் என்றும் அறியப்படுகிறது. 

கிழக்கு சபாவின் மீது பிலிப்பீன்சு நாட்டின் பிராந்திய உரிமையை வலியுறுத்துவதே (*Philippine Territorial Claim to Eastern Sabah*) சமாலுல் கிராமின் முக்கியக் குறிக்கோளாக இருந்தது.இரு வாரங்கள் போராட்டத்திற்குப் பின்னர் மலேசியப் பாதுகாப்பு படையினர் அந்தக் கிராமத்தை மீட்டனர்.

### ஆயுத மோதல்

இந்த ஆக்கிரமிப்பிற்குப் பலடியாக மலேசியப் பாதுகாப்பு படையினர் (*Malaysian Security Forces*) அந்த தண்டுவோ கிராமத்தைச் சுற்றி வளைத்தனர். பிலிப்பீன்சு மற்றும் மலேசியா அரசாங்கங்கள் ஓர் அமைதியான தீர்வைக் காண்பதற்காக அந்தக் குழுவுடன் பல பேச்சுவார்த்தைகளில் ஈடுபட்டனர். அந்தப் பேச்சுவார்த்தைகள் தோல்வியுற்ற பிறகு, இந்த மோதல் ஆயுத மோதலாக மாறியது.  

அந்த மோதலில் சூலு சுல்தானகத்தை சேர்ந்தவர்கள் என்று கூறிக் கொண்ட 56 பேர் சுட்டுக் கொல்லப் பட்டார்கள்; மற்றும் பலர் மலேசிய அதிகாரிகளால் கைது செய்யப்பட்டனர். [7][8] மோதலின் போது மலேசியத் தரப்பில் ஆறு பேர் கொல்லப்பட்டனர்; பொதுமக்களில் 10 பேர் உயிர் இழந்தனர்.

## மேற்கோள்கள்

## மேலும் காண்க

* லகாட் டத்து வானூர்தி நிலையம்

பகுப்பு:மலேசிய நகரங்கள்
பகுப்பு:சபா மாநிலத்தின் நகரங்கள்
ஊசித்துளை காமரா

**ஊசிதுளை காமரா** (Pin hole camera) ஒளி நேர்கோட்டில் செல்வதை விளக்க உதவும் எளிய கருவி. ஒருபக்கத்தில் தேய்த்தக் கண்ணாடியும் மறுபக்கத்தில் சிறு துளையும் உள்ள ஒரு ஒளிபுகாப் பெட்டியாகும். படிமத்தின் புறக் கோட்டினை (Outline ) எளிதில் பெற இது உதவுகிறது. இப்படிப் பட்ட கருவியுடன் எக்சு கதிர் கருவியின் குவியத்தினை (Focus) மிக இலகுவாக அதிக செலவில்லாமல் சோதனை மூலம் காணலாம்.

## மேற்கோள்கள்

பகுப்பு:ஒளியியல் கருவிகள்
பட்டி (தொழுவம்)

::இதே பெயரில் உள்ள பிற கட்டுரைகளையும் அறிய, பட்டி பக்கத்தைப் பார்க்கவும்.
thumbnail|இங்கிலாந்தில் உள்ள பட்டி
**பட்டி** அல்லது **தொழுவம்** என்பது விலங்குகளுக்கு வாழுமிடமாக அமைக்கப்படும் வீடு. தொழுவம் என்பது பெரும்பாலும், ஆடு, மாடுகளுக்காக அமைக்கப்படுவதைக் குறிக்கிறது. இவற்றிற்கான உணவும் நீரும் தொழுவத்திலேயே வழங்கப்படுகின்றன. பொதுவாக, தொழுவம் கூரைகளால் வேயப்பட்ட கொட்டகை அமைப்பில் இருக்கும். உறைவிடமாகவே கருதப்படுகிறது. இதை கொட்டில் எனவும் அழைப்பர்.

பகுப்பு:வாழிடம்
சுமனை

சைவ சமய நம்பிக்கைப்படி **சுமனை** என்பது சிவபெருமானால் தோற்றுவிக்கப்பட்ட  பஞ்ச பசுக்களில் ஒன்றாகும். இப்பசுவானது சிவனது ஈசானிய முகத்திலிருந்து தோன்றியதாகும். அத்துடன் இப்பசுவானது சிவப்பு நிறத்தினை உடையது. இப்பசுவின் சானத்திலிருந்து தயாரிக்கப்படும் திருநீறு **ரட்சை** என்று அழைக்கப்பெறுகிறது.

## ஆதாரம்


பகுப்பு:சைவ சமய புராணகால உயிரினங்கள்
பட்டி (புராண மிருகம்)

**பட்டி** என்பது இந்து தொன்மவியலின் அடிப்படையில் தேவ லோகத்தில் வாழ்கின்ற பசுவான காமதேனுவின் மகளாவாள். காமதேனுவிற்கு நந்தினி என்ற மற்றொரு மகளும் உண்டு.

## பட்டீஸ்வரம் வரலாறு
பிரம்மாவினைப் போல காமதேனுவிற்கும் படைக்கும் தொழில் செய்யும் ஆசை வந்தது. எனவே காமதேனு புற்றுக்குள் இருந்த சிவலிங்கத்தினை பால் சொரிந்து வணங்கி வந்தது. ஒருநாள் காமதேனுவுடன் வந்த பட்டி விளையாடியபடியே புற்றினை உதைத்து உடைத்தது. அதனைக் கண்ட காமதேனு சிவபெருமானிடம் மன்னிப்புக் கோரியது.

அதன் பின் பட்டியின் குளம்படியை சிவபெருமான் ஏற்றுக்கொள்வதாகவும், அத்தலம் பட்டீஸ்வரம், பட்டிபுரி என்றும் அழைக்கப் பெறுவதாகவும் வரமளித்தார். அத்தலம் இப்போது கோவை மாவட்டத்திலுள்ள பேரூரில் பட்டீசுவரர் திருக்கோயில் என்ற பெயரில் உள்ளது.

## கருவிநூல்

## இவற்றையும் காண்க
* ஆவூர் பசுபதீசுவரர் கோயில்
* கோலோகம்
* இந்து தொன்மவியல்

## ஆதாரம்


## வெளி இணைப்புகள்

பகுப்பு:இந்து புராணகால உயிரினங்கள்
லேடீஸ் அண்டு ஜென்டில்மேன் (இந்தித் திரைப்படம்)

::மலையாளத் திரைப்படத்திற்கு, லேடீஸ் அண்டு ஜென்டில்மேன் (மலையாளத் திரைப்படம்) பார்க்கவும்.
லேடீஸ் அண்டு ஜென்டில்மேன் என்பது 2013 ஆம் ஆண்டின் ஜூலை மாதம் வெளிவரவிருக்கும் திரைப்படம். இதை ராஜ்குமார் சந்தோஷி தயாரித்து, இயக்கியுள்ளார். ஐஸ்வர்யா ராய், அபிஷேக் பச்சன் ஆகியோர் முன்னணி வேடங்களில் நடித்துள்ளனர்.

பகுப்பு:2013 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
சுசீலை

சைவ சமயத்தின் நம்பிக்கைப்படி **சுசீலை** என்பது சிவபெருமானால் தோற்றுவிக்கப்பட்ட பஞ்ச பசுக்களில் ஒன்றாகும். இப்பசுவானது சிவனது தற்புருச முகத்திலிருந்து தோன்றியதாகும். அத்துடன் இப்பசுவானது வெண்ணிறத்தினை உடையது. இப்பசுவின் சாணத்திலிருந்து தயாரிக்கப்படும் திருநீறு **சாரம்** என்று அழைக்கப்பெறுகிறது.

## ஆதாரம்


பகுப்பு:சைவ சமய புராணகால உயிரினங்கள்
தந்தை (பசு)

சைவ சமயத்தின் நம்பிக்கைப் படி **தந்தை** என்பது சிவபெருமானால் தோற்றுவிக்கப்பட்ட  பஞ்ச பசுக்களில் ஒன்றாகும்.

இப்பசுவானது சிவனது சத்தியோசாத முகத்திலிருந்து தோன்றியதாகும். அத்துடன் இப்பசுவானது கபில நிறத்தினை உடையது. இப்பசுவின் சாணத்திலிருந்து தயாரிக்கப்படும் திருநீறு **விபூதி** என்று அழைக்கப்பெறுகிறது. 

## காண்க

## ஆதாரம்


## வெளி இணைப்புகள்

பகுப்பு:சைவ சமய புராணகால உயிரினங்கள்
பத்திரை

**பத்திரை** ( *Bhadra*) இந்து சமயத்தில், பத்திரை என்ற சொல்  குபேரனின் மனைவியாகவும், சந்திரனின் மகளாகவும், கிருட்டிணனின் மனைவியாகவும் ( பத்திரை ), கிருட்டிணன் மற்றும் பலபத்ரனின் சகோதரியாகவும், ஒரு மலையாகவும், துர்க்கையின் துணையாகவும் ( அஷ்டநாயகிகளில் ஒருவர் ).   குறிப்பிடபடுகிறாள். கண்ணனின் எண்மனையாட்டிகளில் ஒருத்தியாகச் சொல்லப்படுகின்ற இவள் எண்மரில் ஏழாவது ஆவாள். இவள் வரலாறு, மகாபாரதம், பாகவதம், விஷ்ணு புராணம், அரி வம்சம், முதலியவற்றில் சொல்லப்படுகின்றது.

## குபேரனின் மனைவியாக
[thumb| குபேரனும் அவன் மனைவி பத்திரையும் [தாட்சாயிணிக்கு பரிசுகளை வழங்குகிறார்கள்]]
முரா என்ற அசுரனின் மகளான பத்திரை, யட்சி, சாவி, இரித்தி, மனோரமா,  நிதி,  சகாதேவி  மற்றும் குபேரி என்றும் குறிப்பிடப்படுகிறாள். இவளுக்கும் குபேரனுக்கும் நளகுவாரன், மணிபத்ரன், மயூரஜன் என்ற மூன்று மகன்களும், மீனாட்சி என்ற மகளும் இருந்தனர். இராவணன் படையெடுத்து, அன்றைய இலங்கையைக் கைப்பற்றிய பிறகு, இவள் தனது கணவருடன் அல்காபுரிக்குச் சென்றாள்.   

## சந்திரனின் மகளாக
மற்றொரு கணக்கில், பத்திரை சந்திரனின் மகளாகக் குறிப்பிடப்படுகிறார். இக்கதையில், உதத்தியன் என்ற முனிவரை மணந்தாள். முன்பு இவளைக் கண்டு ஆசைப்பட்ட வருணன்,  இவளை தந்தையின் ஆசிரமத்திலிருந்து கடத்திச் செல்கிறான். இவளைத் திரும்ப அழைத்து வரச் சென்ற அனுப்பப்பட்ட நாரதர் தோல்வியுடன் திரும்பினார். இதனால் மிகவும் கோபமடைந்த உதத்திய முனிவர், கடல் முழுவதையும் குடித்து விடுகிறார். ஆனாலும் வருணன் இவளை விடவில்லை. இதனால் வருண ஏரி வறண்டு, பெருங்கடல் மறைந்தது. மேலும் துறவி -- " சரஸ்வதி, பாலைவனங்களில் மறையட்டும், பாலைவனமான இந்த நிலம் தூய்மையற்றதாக மாறட்டும்" என சாபமிட்டார். நாடு வறண்டு போன பிறகு, வருணன் பத்திரையை திரும்ப அழைத்து வந்தான். முனிவர் அவளைத் திரும்பப் பெற்றதில் மகிழ்ச்சி அடைந்தார். மேலும் உலகத்தையும் வருணனையும் அவர்களின் துன்பங்களிலிருந்து விடுவித்தார்." 

## கிருட்டிணனின் மனைவியாக
பாகவத புராணத்தின்படி கிருட்டிணனின் மனைவியராகச் சொல்லப்படும் (எண்மனையாட்டி அல்லது **அஷ்டபார்யா**) பத்திரை முக்கிய இராணியாக சொல்லப்படுகிறாள். விஷ்ணு புராணம் மற்றும் அரிவம்சம் இவளை 'திருஷ்டகேதுவின் மகள்' அல்லது 'கேகேய இளவரசி' என்று குறிப்பிடுகின்றன. சுயம்வரம் மூலம் இவள் கண்ணனைத் தன் நாயகனாக வரித்துக் கொண்டாள். 
## இதனையும் காண்க
* எண்மனையாட்டி
* நப்பினை
* ராதை
## சான்றுகள்

பகுப்பு:மகாபாரதக் கதை மாந்தர்கள்
பகுப்பு:இந்து பெண் தெய்வங்கள்
பகுப்பு:கண்ணனின் மனைவிகள்
சங்கன்

இந்து தொன்மவியலின் அடிப்படையில் **சங்கன்** என்பவர் நாகலோகத்தின் அரசராவார். காசியபர்-கத்ரு தம்பதியரின் மகன். இவர் சிவனிடம் இருந்த பற்றுதல் காரணமாக சிவனை முழுமுதற் கடவுளாக வழிபட்டு வந்தார். 

இவருக்கும், **[[பத்மன்]]** என்ற விஷ்ணுவினை வழிபடும் நாகலோக அரசனுக்குமிடையே  சிவன் பெரியவரா, விஷ்ணு பெரியவரா என்ற போட்டி ஏற்பட்டது. இந்த போட்டியினை அறிந்த பார்வதிதேவி  சிவனும், விஷ்ணுவும் இணைந்து காட்சிதரும்படி வேண்டினார். அதனால் சிவனும் திருமாலும் இணைந்து **சங்கரநாராயணராக** காட்சி தந்ததாக சங்கரன்கோவில் தலபுராணம் கூறுகிறது.

## காண்க
* நாக உலகம்
* சிவன்

## ஆதாரங்கள்


## வெளி இணைப்புகள்

பகுப்பு:இந்து புராணகால உயிரினங்கள்
பகுப்பு:இந்துக்களின் பாம்பு வழிபாடுகள்
பாசக்கயிறு

இந்து தொன்மவியலின் அடிப்படையில் பாசக்கயிறு என்பது இந்து சமயத்தில் ஓர் தெய்வீக ஆயுதம் ஆகும். இது விநாயகர், யமன், வருணன், சியாமலா தேவி முதலிய கடவுள்களின் கைகளில் உள்ளது போல் சித்தரிக்கப்படுகிறது.

யமன் இந்த ஆயுதத்தினை பயன்படுத்தி, உலக உயிர்களின் வாழ்நாள் முடியும் எமன் உயிரினை உடலிருந்து எடுப்பதாக நம்பப்படுகிறது.

## விளக்கம்
சமசுகிருத சொல்லான "பாசா" (பாஷா) என்ற சொல்லுக்கு "முடிச்சு" அல்லது "வளையம்" என்று பொருள்படும்.

## தலவரலாற்றில் பாசக்கயிறு
மயிலாடுதுறை மாவட்டத்தில், திருக்கடையூர் அமிர்தகடேசுவரர் கோயிலில் உள்ள லிங்கத்தில் பாசக்கயிறு தடம் பதிந்துள்ளது. 

## விளக்கப்படங்கள்

File:Thajavur Ganesha.jpg|பாசக்கயிறுடன் விநாயகர்
File:Yama on buffalo.jpg|பாசக்கயிறுடன் யமன்
File:Varunadeva.jpg|பாம்பு வடிவில் பாசக்கயிறுடன் வருணன்


## காண்க
சிவ தனுசு

## மேற்கோள்கள்

பகுப்பு:இந்து தொன்மவியல் ஆயுதங்கள்
கதை (ஆயுதம்)

**கதாயுதம்** அல்லது **கதை** என்பது பழங்காலத்தில் பயன்படுத்தப்பட்ட போர்க் கருவியாகும். 

முன்பாகம் கனம் நிரம்பியதாகவும், பருத்தும் காணப்படுகிறது. அதனுடன் நீளமான கைப்பிடி பகுதியும் இணைந்துள்ளது.

இந்து தொன்மவியலின் அடிப்படையில் அனுமார், திருமால், பைரவர், எமன், குபேரன் என பல கடவுள்கள் இந்த ஆயுதத்தினைப் பயன்படுத்துபவர்களாக உள்ளார்கள்.

இராமாயணத்தில் இராவணன் மற்றும் வானரர்களும்; மகாபாரதத்தில் பீமன் மற்றும் துரியோதனன் முதலியவரகளும் பயன்படுத்தினார்கள்.

## காண்க
சிவ தனுசு

## மேற்கோள்கள்

பகுப்பு:இந்து தொன்மவியல் ஆயுதங்கள்
பகுப்பு:பண்டைப் போர் ஆயுதங்கள்
பகுப்பு:கையாற்றல் கருவிகள்
பகுப்பு:இந்திய ஆயுதங்கள்
பகுப்பு:இந்திய கைகலப்பு ஆயுதங்கள்
சோடச கலாப் பிராசாத சட்கம்

சோடச கலாப் பிரசாத சட்கம்   என்னும் நூல் பிரசாத நூல்களில் ஒன்று. திருமந்திரம்  இதனை ‘மேதாதி ஈரெட்டு’ என்று குறிப்பிடுகிறது.  16 ஆம் நூற்றாண்டில் வாழ்ந்த குருஞான சம்பந்தர் இயற்றிய நூல். சோடசம் என்னும் வடசொல் 16 என்னும் எண்ணைக் குறிக்கும். இந்த நூலில் 16 கலைகள் கூறப்பட்டுஇள்ளன. இவை பிரசாதம் என்னும் யோகக் கலைகள். யோகம் என்பது ஒருமை-ஒடுக்கம். அதாவது ஒரு நிலையில் குறிப்பிட்ட கால அளவு உள்ளத்தையும் உடலையும் ஒருநிலைப்படுத்தி ஒடுங்கியிருத்தல். மூச்சை இவ்வாறு ஒடுக்குதலும் ஒரு யோகப் பிரசாதம். 

இந்த நூலில் 

முதலானவை கூறப்பட்டுள்ளன.

சிற்றம்பல நாடிகள் வழியே வந்த பரம்பரையினர் இந்த 16 நெறியைக் கூறுகின்றனர். பிற சைவ சித்தாந்தக் குருமார்களும் மாணாக்கர்களும் இதனைக் காட்டவில்லை. தருமபுரத்தில் இதற்கென்று 16 பகுதி கொண்ட மண்டபம் ஒன்று உண்டு. இதில் இந்தப் பரம்பரையினர் இந்த 16 கலைகளைப் பயிற்சி செய்து காட்டிக் கற்பித்துவந்தனர். 

இந்த நூல் தரும்புரம் ஆதீனத்தால் 1972-ல் அச்சிடப்பட்டுள்ளது. 
  
## கருவிநூல்
மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
சோதிட நூல்கள்

**சோதிட நூல்கள்** இருந்தன என்பதைப் பதினோராம் நூற்றாண்டில் எழுதப்பட்ட யாப்பருங்கல விருத்தி உரைக் குறிப்புகளிலிருந்து அறிய முடிகிறது. ஒருவர் பிறந்த கணப் பொழுதில் வானத்திலுள்ள சோதி மண்டலத்தில் இருக்கும் கோள்களை மையமாக வைத்துக் கணிக்கப்படும் ஒருவகை எதிர்காலக் கணிப்பு. சோதியை மையமாகக் கொண்டு கணிக்கப்படுவதால் இது சோதிடம் எனப்படுகிறது. 

*சோதிடம்
*சகுன சாத்திரம்
*மந்திரவாதம்
*மருத்துவ நூல்
*சாமுத்திரிக சாத்திரம்
*நில நூல்
*ஆயுத நூல்
*ஆருட நூல்
*கணிதநூல்
*அருங்கல நூல்

முதலானவை இந்த உரையால் தெரியவரும் நூல்கள். இவை இக்காலத்தில் கிடைக்கவில்லை. 
*சினேந்திர மாலை
*திரையக் காணம்
முதலானவை கிடைத்துள்ள நூல்கள்.
## கருவிநூல்
மு. அருணாசலம், தமிழ் இலக்கிய வரலாறு, பத்தாம் நூற்றாண்டு, பதிப்பு 2005

பகுப்பு:10 ஆம் நூற்றாண்டுத் தமிழ் நூல்கள்
சம்சாத் பேகம்

thumb

**சம்சாத் பேகம் ** (*Shamshad Begum*, *ஷம்ஷாத் பேகம்*, ஏப்ரல் 14, 1919 – ஏப்ரல் 23, 2013) இந்தித் திரையுலகின் முதல் பின்னணிப் பாடகர்களில் ஒருவராவார். தனித்தன்மை வாய்ந்த குரல்வளம் பெற்றிருந்த இவர் பலவகையானப் பாடல்களைப் பாடியுள்ளார். இந்தி, பெங்காலி, மராத்தி, குசராத்தி,தமிழ் மற்றும் பஞ்சாபி மொழிகளில் 6000க்கும் கூடுதலான திரைப்பாடல்களைப் பாடியுள்ளார். இந்தித் திரையுலகின் புகழ்பெற்ற இசையமைப்பாளர்களான நௌசத், எஸ். டி. பர்மன், சி. இராமச்சந்திரா , ஓ. பி. நய்யார் போன்றவர்களின் இசையமைப்பில் பாடியுள்ளார். 1940 ஆம் ஆண்டிலிருந்து 1970 ஆம் ஆண்டு வரையில் சம்சாத்தின் பாடல்கள் பரவலான வரவேற்பைப் பெற்றிருந்தன. இன்றும் அவரது புகழ்பெற்ற பாடல்கள் மீள்கலப்பு செய்யப்பட்டு வருகின்றன.

## புகழ்பெற்றப் பாடல்கள்

## மேற்சான்றுகள்

பகுப்பு:இந்தியத் திரைப்படப் பாடகர்கள்
பகுப்பு:1919 பிறப்புகள்
பகுப்பு:2013 இறப்புகள்
பகுப்பு:இந்திய முஸ்லிம்கள்
பகுப்பு:இந்திய முஸ்லிம் பெண்கள்
சிவ தனுசு

thumb|ராமன் சிவதனுசில் நாண் பூட்டுதல்

இந்து தொன்மவியலின் அடிப்படையில் சிவதனுசு என்பது சிவபெருமானுடைய ஆயுதமாகும். ஜனகரின் மூதாதையர்களுக்கு சிவபெருமான் இந்த தனுசை அளித்தார். பல தலைமுறைகள் கடந்தபின்பு ஜனகர் தன்னுடைய மகளான சீதாவின் சுயம்வரத்தில் சிவதனுசில் நாண் பூட்டுகின்றவருக்கு சீதையை திருமணம் செய்து வைக்க எண்ணி போட்டி வைத்தார். சுயம்வரத்தில் கலந்து கொண்ட இராமர் சிவதனுசை நாண்பூட்டி உடைத்தார் என்கிறது இராமாயணம்.

## தொன்மம்
விஸ்வகர்மா எனும் தேவலோகத்தில் இருக்கின்ற தச்சர் இரு மகோன்னத தனுசுகளைச் செய்தார். அந்த தனுசுகள் இரண்டுமே மிகவும் வலிமை வாய்ந்ததாகவும், மேரு மலையை போல உறுதியானதாகவும் இருந்தன. அந்த தனுசுகளைச் சிறப்பிக்கும் வண்ணம் ஒரு தனுசைச் சிவபெருமான் எடுத்துக் கொண்டார். பின்னர் மற்றொரு தனுசு திருமாலிடம் கொடுக்கப்பட்டது. இந்த ஆயுதங்களில் எது சிறந்தது என தேவர்களுக்குள் ஐயம் எழுந்தது. அவர்கள் பிரம்மாவிடம் சென்று இந்த விற்களில் சிறந்தது சிவதுனுசா, திருமால் தனுசா என்று வினவினார்கள். பிரம்மா இவ்விருவரும் சண்டையிடும் போதே தெரியுமென கூற, சிவபெருமானும் திருமாலும் அந்த விற்களை வைத்து சண்டையிட்டுக் கொண்டார்கள்.

முடிவுராத சண்டையில் இருவரும் விலகிட தேவர்கள் வேண்டிக் கொண்டதால், சிவபெருமானும், திருமாலும் சண்டையே விடுத்தர். சிவபெருமான் தன்னுடைய வில்லை இந்திரனிடம் தந்தார். அந்த வில்லில் சிறிது விரிசல் இருப்பதைக் கண்டு இந்திரன் அதனைப் பயன்படுத்தாமல் வைத்திருந்தான். தன்னை பராமரிக்காமல் இந்திரனும், தேவர்களும் இருப்பதைக் கண்ட சிவதனுசு சிவபெருமானை நோக்கி தவமிருந்தது. அதன் பலனாக சிவபெருமானை மீண்டும் அடைந்த சிவதனுசு, தன்னை மதியாத தேவர்களை பழிதீர்ப்பேன் என சபதம் ஏற்றது.

thumb|சிவதனுசை உடைத்தமைக்காக ராமனிடம் சண்டையிடும் பரசுராமர்

தட்சனின் யாகத்தில் தாட்சாயிணி விழுந்து இறந்திட, சிவபெருமான் ஆவேசம் கொண்டு யாகத்தில் கலந்து கொண்ட தேவர்களைச் சிவதனுசினாலேயே தண்டித்தார். அதன் பிறகு தேவநாதன் என்பவரிடம் இந்த சிவதனுசை கொடுத்துவிட்டார்.

சிவதனுசை பராமரித்தும், பூஜித்தும் வந்ததால், தேவநாதனுக்கு ஜனகர் எனும் முனிவரைப் போன்ற ஜனகர் பிறந்ததார். ஜனகரும் சிவதனுசை போற்றி வந்தமையால், திருமகளே சீதாவாக அவருக்குப் பிறந்தார். 

சிவதனுசை சீதையால் மட்டுமே கையாள முடிந்தது. அதனால் ஜனகர் தன்னுடைய மகளின் சுயம்வரத்திற்கு சிவதனுசிற்கு நாண் ஏற்றுவதையே போட்டியாக வைத்திருந்தார். சிவதனுசின் பழமை காரணமாகவும், பயன்படுத்தப்படாமல் இருந்தமையாலும், இராமன் சிவதனுசில் நாண் ஏற்றும் போது தனுசு உடைந்தது.

சிவபெருமானுடைய தனுசை உடைத்தமைக்கு ராமனோடு சண்டையிட்டார் பரசுராமர். 

## காண்க
காண்டீபம்

## ஆதாரங்கள்


## வெளி இணைப்புகள்

பகுப்பு:சிவபெருமானுடைய ஆயுதங்கள்
பகுப்பு:கையாற்றல் கருவிகள்
கட்வங்கம்

**கட்வங்கம்** (ஆங்கிலம்:Katvangam) என்பது சிவபெருமானுடைய ஆயுதங்களில் ஒன்றாகும். இந்த ஆயுதம் எலும்பினால் செய்யப்பட்ட தண்டுப்பகுதியையும், முன்பக்கத்தில் மண்டையோட்டினையும் பெற்று காணப்படுகிறது.

இந்த வகை ஆயுதங்களை சைவ சமயத்தின் பிரிவான காபாலிக சமயத்தினை பின் பற்றுகின்றவர்கள் வைத்திருக்கிறார்கள்.

## கோயில்களில்
தமிழகத்தில் லால்குடி சப்தரிஷீஸ்வரர் திருக்கோயில், திருச்சி , காஞ்சி ஏகாம்பர நாதர் கோயில், வாலீஸ்வரர் கோயில் ஆகிய கோயில்களில் இந்த கட்வங்க ஆயுதத்துடன் சிவ வடிவங்கள் காணப்படுகின்றன.

## காண்க
காண்டீபம்

## வெளி இணைப்புகள்

http://poetryinstone.in/lang/ta/tag/katvangam 

பகுப்பு:சிவபெருமானுடைய ஆயுதங்கள்
பகுப்பு:கையாற்றல் கருவிகள்
ஜுவாலா குட்டா

**ஜுவாலா குட்டா** (*Jwala Gutta*, ) ஒரு இந்திய இடக்கை இறகுப்பந்தாட்ட வீரர் ஆவார். இந்திய சீன கலப்பினராகிய குட்டா தேசிய இறகுப்பந்தாட்ட போட்டிகளில் 2010 வரை 13 முறை வென்றுள்ளார். இரட்டையர் ஆட்டக்காரரான இவருடன் சுருதி குரியனும் பின்னர் அசுவினி பொன்னப்பாவும் இணைந்து ஆடியுள்ளனர். அருச்சுனா விருது பெற்ற சேத்தன் ஆனந்தை திருமணம் புரிந்திருந்த குட்டா 2011இல் மணமுறிவு பெற்றார்.குண்டே ஜாரி கல்லந்தய்யிண்டே என்ற தெலுங்குத் திரைப்படத்தில் சிறப்புத் தோற்றத்தில் நடித்துள்ளார்.

## ஆரம்ப காலம்
ஜுவாலா குட்டா செப்டம்பர் 7, 1983 இல் மகாராட்டிரத்தில் பிறந்து ஆந்திர பிரதேசத்தின் ஹைதராபாதில் வளர்ந்தார். இவரின் தந்தை தெலுங்கர், தாய் சீனர்.

## மேற்சான்றுகோள்கள்

பகுப்பு:இந்திய இறகுப்பந்தாட்ட வீரர்கள்
பகுப்பு:1983 பிறப்புகள்
பகுப்பு:வாழும் மக்கள்
பகுப்பு:Rio Olympic Editathon 2016
பகுப்பு:மகாராட்டிர விளையாட்டு வீரர்கள்
அதோமுகம்

**அதோமுகம்** என்பது சிவனது ஆறாவது முகமாகும். அம்முகம் **ஆறாவது முகம்** என்றும் அறியப்படுகிறது. 

சிவபெருமான் சதாசிவ மூர்த்தியின் உருவத்தில் ஈசானம், தற்புருடம், வாமதேவம், அகோரம், சத்யோ சோதம், அதோமுகம் ஆகிய ஐந்து முகங்களுடன் இருக்கிறார். ஆனால் ஆறாவது முகமான அதோமுகம் சூட்சும முகமாக கூறப்படுகிறது. இம்முகம் வெளிதெரிவதில்லை என்றும் அக முகமாகவே அமைந்துள்ளது என்றும் கூறப்படுகிறது.

பொதுவாக ஐந்து முகங்களை கொண்டு அறியப்படும் சிவன் இரண்டு முறைகள் மட்டும் மறைத்து வைத்திருக்கும் ஆறாவது முகத்தை வெளிப்படுத்தி உள்ளார். குருமூர்த்தியின் கோலத்தில் நான் முனிவர்களுக்கு காட்சி தந்த போதும், சூரபதுமன் என்பவனை அழிக்க முருகனை தோற்றுவிக்கும் போதும் மட்டும் இந்த ஆறாவது முகம் வெளிப்பட்டது.

## அதோமுகத்தின் தன்மை
அதோமுகத்தைக் கொண்ட சிவன் ஊழியின் தலைவனாவான். இவன் சூரபதுமன் என்பவனை அழிக்க தன் அதோமுகத்தை வெளிப்படுத்திய போது உமையும் அதை கண்டு அஞ்சி ஓடினாள். இந்த அதொமுகத்தை ஊழியின் போதும் முருகனை படைத்த போதும் மட்டும் உக்கிரமாக வெளிப்படுத்தும் சிவன் சனகாதி முனிவர்களுக்கு அருளும் போது மட்டும் சாந்தமாகவே வெளிப்படுத்தினார்.

## அதோமுக தரிசனம்
அதோமுக தரிசனம் என்பது திருமூலர் இயற்றிய திருமந்திரத்தில் இருபதாம் பகுதியாகும்.  இதில் அதோமுகமானது எட்டு திசைகளையும், அகிலாண்டத்தினையும் தாங்கியிருப்பதாக திருமூலர் கூறுகிறார். 

:அதோமுகம் கீழ்அண்ட மான புராணன்
:அதோமுகம் தன்னோடும் எங்கும் முயலும்
:சதோமுகத்து ஒண்மலர்க் கண்ணிப் பிரானும்
:அதோமுகன் ஊழித் தலைவனும் ஆமே. (திருமந்திரம் பாடல் 524)

;பொருள் :
அதோமுகம் என்பது கீழே பிரணவமாகிய அண்டத்தில் பழமையாக உள்ளது. அது சூக்கும உடலில் எங்கும் செல்லும் ஆற்றலை யுடையது. சத்தாகிய ஓம் என்னும் பிரணவ வடிவாயுள்ள ஒளி பொருந்திய பராசத்தியுடன் கூடிய பிரனும் அதோ முகனாயும் ஊழியைச் செய்பவனாயும் உள்ளான்.

## இவற்றையும் காண்க
* சிவ முகங்கள்
* சிவ வடிவங்கள்
* முருகன்

## மேற்கோள்களும் குறிப்புகளும்


## வெளி இணைப்புகள்
* காமகோடி தளத்தில் உள்முகத் தெய்வமணி

பகுப்பு:சிவ முகங்கள்
புல்லேலா கோபிசந்த்

thumb

**புல்லேலா கோபிசந்த்** (*Pullela Gopichand*, தெலுங்கு: పుల్లెల గొపీచంద్) (பிறப்பு நவம்பர் 16, 1973, பிரகாசம் மாவட்டம், ஆந்திரப் பிரதேசம்) ஒரு இந்திய இறகுப்பந்தாட்ட வீரர்.

2001ஆம் ஆண்டில் அனைத்து இங்கிலாந்து ஓப்பன் இறகுப்பந்தாட்டப் போட்டிகளில் இறுதி ஆட்டத்தில் சீன மக்கள் குடியரசின் சென் ஹாங்கை நேர் ஆட்டங்களில் வென்று கட்டத்தைக் கைப்பற்றினார். 1980இல் இச்சாதனையைப் புரிந்த பிரகாஷ் பதுகோனேக்கு அடுத்த இந்தியராக விளங்கினார்.. இதற்காக  2001ஆம் ஆண்டிற்கான ராஜீவ் காந்தி கேல் ரத்னா விருது இவருக்கு வழங்கப்பட்டது. பின்னர் இவரது ஆட்டம் காயங்களால் பாதிக்கப்பட்டதால் 2003ஆம் ஆண்டில் தரவரிசையில் 126ஆவதாக கீழிறங்கினார். 2005ஆம் ஆண்டில் இவருக்கு பத்மசிறீ விருது வழங்கப்பட்டது.

தற்போது தான் நிறுவிய கோபிசந்த் இறகுப்பந்தாட்ட அகாதமியில் இளம் ஆட்டக்காரர்களுக்கு பயிற்சிகள் அளித்து வருகிறார். இறகுப்பந்தாட்டத்தில் புகழ்பெற்ற பயிற்சியாளராக விளங்கும் இவருக்கு துரோணாச்சார்யா விருது வழங்கப்பட்டுள்ளது. சாய்னா நேவால், பி.வி.சிந்து, பாருபள்ளி காசியப் ஆகியோரின் முன்னேற்றத்தில் பெரும் பங்கு வகித்துள்ளார். இவரது வாழ்க்கை வரலாற்றை முன்னாள் இந்திய இறகுப்பந்தாட்ட வீரர்களான சஞ்சய் சர்மாவும் சாச்சி சர்மாவும் இணைந்து *"புல்லேலா கோபிசந்த்: உலகம் அவரது காலடியில்"* என்ற நூலாக வெளியிட்டுள்ளனர்.

## மேற்சான்றுகள்

## வெளி இணைப்புகள்
*நேர்முகம் 

பகுப்பு:இந்திய இறகுப்பந்தாட்ட வீரர்கள்
பகுப்பு:துரோணாச்சார்யா விருது பெற்றவர்கள்
பகுப்பு:பத்மசிறீ விருது பெற்ற விளையாட்டுத்துறையினர்
பகுப்பு:ராஜீவ் காந்தி கேல் ரத்னா விருது பெற்றவர்கள்
பகுப்பு:1973 பிறப்புகள்
பகுப்பு:வாழும் மக்கள்
பகுப்பு:தெலுங்கு மக்கள்
உட்குலம் (கணிதம்)

கணிதத்தில் ஈருறுப்புச் செயலி&nbsp;* ஐப் பொறுத்த ஒரு குலம் *G* இன் உட்கணம் *H* ஆனது அதே ஈருறுப்புச் செயலி &nbsp;* ஐப் பொறுத்து குலமாக அமையுமானால் *G* இன் **உட்குலம்** (*subgroup*) எனப்படும். இது குறியீட்டில் *H* ≤ *G* எனக் குறிக்கப்பட்டு, "*H* ஆனது *G* இன் உட்குலம்" என வாசிக்கப்படுகிறது.

*G* இன் தகு உட்கணமாக *H* (*H* ≠ *G*) இருந்தால், *H* ஒரு **தகு உட்குலம்** எனப்படும். எந்த ஒரு குலத்துக்கும் அதன் முற்றொருமை உறுப்பை மட்டும் கொண்ட கணம் {*e*} மிக எளியதொரு உட்குலமாகும் (trivial subgroup).

## அடிப்படைப் பண்புகள்

**G* குலத்தின் ஒரு உட்கணம் *H* அடைவுப் பண்பும் நேர்மாறு உறுப்புகளும் கொண்டிருந்தால், இருந்தால் மட்டுமே, *H* , *G* இன் உட்குலமாகும்.
*குலத்தின் முற்றொருமை உறுப்பே உட்குலத்தின் முற்றொருமை உறுப்பாக இருக்கும்.
*உட்குலத்தின் ஒவ்வொரு உறுப்பின் நேர்மாறும், குலத்தில் அதன் நேர்மாறாகவே இருக்கும்.
*ஒரு குலத்தின் இரு உட்குலங்கள்  *A* , *B* எனில் அவற்றின் வெட்டுக்கணமும் அதே குலத்தின் உட்குலமாக இருக்கும். ஆனால் அவை இரண்டில் ஏதாவது ஒன்று மற்றொன்றின் உட்கணமாக இருந்தால், இருந்தால் மட்டுமே அவற்றின் ஒன்றிப்பு கணம் உட்குலமாக இருக்கும்.
**G* இன் ஒரு உட்கணம் *S* எனில், *S* ஐ அடக்கிய அனைத்து உட்குலங்களின் வெட்டுக்கணமானது, *S* ஐ அடக்கிய மிகச்சிறிய உட்குலமாக அமையும். இந்த மிகச்சிறிய உட்குலம்,  *S* ஆல் பிறப்பிக்கப்பட்ட உட்குலம் எனப்படும். இதன் குறியீடு .
**G* இன் ஒவ்வொரு உறுப்பும் (*a*) ஒரு சுழற் குலத்தைப் பிறப்பிக்கும் ().  **Z**/*n***Z** உடன் சம அமைவியமுடையதாக  இருந்தால், *a**n* = *e* என அமையும் மிகச்சிறிய நேர் எண் *n* , *a* இன் வரிசை (கிரமம்) எனப்படும்.  **Z** உடன் சம அமைவியமுடையதாக  இருந்தால், *a* இன் வரிசை முடிவிலி ஆகும்..
**G* குலத்தின் முற்றொருமை உறுப்பு *e* எனில், {*e*} ஆனது *G* இன் மிக எளிய உட்குலம். *G* ஆனது *G* இன் மிகப் பெரிய உட்குலம்.
*லாக்ராஞ்சி தேற்றத்தின்படி, ஒரு முடிவுறு குலத்தின் வரிசையை அதன் ஒவ்வொரு உட்குலத்தின் வரிசையும் சரியாக வகுக்கும்; அதாவது மீதமின்றி வகுக்கும்.
* *H* இன் இடது இணைக்கணமும் வலது இணைக்கணமும் சமமாக இருந்தால், அதாவது:

:\forall a\in H, aH = Ha   எனில் *H* இயல்நிலை உட்குலம் எனப்படும்.

*முடிவுறுகுலம் *G* இன் வரிசையை மீதியின்றி வகுக்கும் மிகச்சிறிய பகா எண்  *p* ஐக் குறியெண்ணாகக் கொண்டு ஒரு உட்குலம் *G* -க்கு இருந்தால் அது இயல்நிலை உட்குலமாகும்.

## எடுத்துக்காட்டு: Z<sub>8</sub> இன் உட்குலங்கள்

:G=\left\{0,2,4,6,1,3,5,7\right\} இது ஈருறுப்புச் செயலி கூட்டல் மாடுலோ 8 ஐப் பொறுத்து ஒரு சுழற் குலமாகும். இதற்குரிய கெய்லி அட்டவணை:

இக்குலத்திற்கு மிகஎளியதல்லாத இரு உட்குலங்கள்  J = {0,4} ,  *H* = {0,2,4,6} உள்ளன. இவற்றுள் *H* இன் உட்குலமாக *J* உள்ளது. மேலுள்ள கெய்லி அட்டவணையின் இடதுமேற் காற்பகுதி *H* இன் கெய்லி அட்டவணையாகும். *G* ஒரு சுழற் குலமாக இருப்பதால் *H,* *J* இரண்டும் சுழற் குலங்கள். பொதுவாக ஒரு சுழற் குலத்தின் உட்குலங்கள் எல்லாம் சுழற் குலங்களாகவே இருக்கும்.

## எடுத்துக்காட்டு: S<sub>4</sub> இன் உட்குலங்கள்
ஒரு குலத்திற்கு அதன் கெய்லி அட்டவணையின் முதன்மை மூலைவிட்டத்திலுள்ள முற்றொருமை உறுப்புகளின் எண்ணிக்கையளவு உட்குலங்கள் இருக்கும்.

### 12 உறுப்புகள்

### 8 உறுப்புகள்

### 6 உறுப்புகள்

### 4 உறுப்புகள்

### மூன்று உறுப்புகள்

## மேற்கோள்கள்

* .

பகுப்பு:குலக்கோட்பாடு
கவிராச பிள்ளை

* சேறைக் கவிராச பிள்ளை.
* வீரைக் கவிராச பிள்ளை.
பாஜன்சு-சாடி கதிரியக்க இடப்பெயர்ச்சி விதி

அணுக்கருவியலில் **கதிரியக்க இடப்பெயர்ச்சி விதி** (*law of radioactive displacements*) அல்லது **பாஜன்சு-சாடி விதி** (*Fajans and Soddy law*) என்பது கதிரியக்கத்தின் போது தனிமங்களின் அணுக்கரு மாற்றம் நிகழவை வரையறுக்கும் விதி ஆகும். பிரடெரிக் சாடி, காசிமிர் பாயன்சு ஆகியோர் தனித்தனியே 1913 ஆம் ஆண்டில் இவ்விதியைக் கண்டுபிடித்தனர்.

ஒரு குறிப்பிட்ட வகை கதிரியக்கத்தின் போது எவ்வகையான தனிமம், மற்றும் ஓரிடத்தான் தோற்றுவிக்கப்படுகின்றன எனபதை இவ்விதி கூறுகிறது:

* அல்ஃபா சிதைவு ஒன்றின் போது, அதாவது, கதிரியக்கமுடைய தனிமங்கள் α துகள் ஒன்றினை உமிழும் போது அது தனிம அட்டவணையில் இரு கட்டம் பின் செல்லும். அதன் அணு எண் ஆனது 2 ஆலும், திணிவெண் 4 ஆலும் குறைகிறது, எ+கா:
: {}^{238}_{92}\text{U}\to{}^{234}_{90}\text{Th}

* பீட்டா சிதைவு ஒன்றின் போது, அதன் திணிவெண் மாறாமல், அணுவெண் 1 ஆல் கூடி, தனிம அட்டவணையில் ஒரு கட்டம் முன் செல்லும். எ+கா:
: {}^{212}_{82}\text{Pb}\to{}^{212}_{83}\text{Bi}
* பாஜன்சு, சாடி ஆகியோர் இவ்விதியை 1913 இல் முன்மொழிந்த காலத்தில் β− சிதைவு மட்டுமே (இலத்திரன் உமிழ்வு) கண்டுபிடிக்கப்பட்டிருந்தது. பின்னர், 1930களில், β+ சிதைவு (பொசித்திரன் உமிழ்வு) கண்டுபிடிக்கப்பட்டது, இதன் போது அணுவெண் 1 ஆல் குறைகின்றது, எ+கா:
: {}^{13}_{7}\text{N}\to{}^{13}_{6}\text{C}

## மேற்கோள்கள்

பகுப்பு:கதிரியக்கம்
பகுப்பு:அணுக்கருவியல்